תאורה
וכך אתה יוצא לרחוב ; העיר שהיא תמיד עירך, ; לראות דברים שאין בהם ; אף שמץ של חידוש ; וכך אתה עובר ברחוב, ; על פני בתים וחנויות, ; על פני פנים וחיוכים ; וקבצנים זקנים ; וכל פרצוף מזכיר לך ; ראית כבר, ראית כבר! ; והקולות אומרים לך: ; שמעת גם אתמול ; אבל פתאום בקצה הרחוב ; עומד פנס אחד כחול ; אשר עמד כאן גם אתמול ; והוא עומד פתאום ; ואין לדעת מה קרה, ; ואין פירוש לאור כחול ; ואין פירוש לחלונות ; בבית הסמוך ; אבל לערב כנף-יונה ; והיא סוככת על העיר, ; על חלונות וחיוכים ; וקבצנים זקנים ; וכך אתה יוצא לרחוב...; 